NORAKSTS

|  |  |
| --- | --- |
| 27.04.2017. | Nr.5/16 |

**PAR KONKURSA “ĢEDERTA ELIASA BALVA PAR LAUKU TĒMAS ATSPOGUĻOJUMU LATVIJAS GLEZNIECĪBĀ” ORGANIZĒŠANU UN NOLIKUMA APSTIPRINĀŠANU**

(ziņo I.Škutāne)

**Atklāti balsojot: PAR – 12** (A.Rāviņš, R.Vectirāne, A.Rublis, J.Strods, V.Ļevčenoks, M.Buškevics, I.Jakovels, S.Šalājevs, V.Grigorjevs, A.Garančs, D.Olte, R.Šlegelmilhs), **PRET-** nav, **ATTURAS** – nav,

Saskaņā ar likuma „Par pašvaldībām” 12.pantu un 21.panta pirmās daļas 27.punktu, lai veicinātu Latvijas glezniecības lauku tēmas tradīcijas attīstību dažādos glezniecības žanros , ievērojot to, ka Ģ. Eliasa radošā darbība glezniecībā bija saistīta ar Latvijas lauku tēmas glezniecību un godinot mākslinieku 130. dzimšanas dienā,

**JELGAVAS PILSĒTAS DOME NOLEMJ:**

1. Organizēt konkursu “Ģederta Eliasa balva par lauku tēmas atspoguļojumu Latvijas glezniecībā” (turpmāk – Konkurss).
2. Apstiprināt konkursa nolikumu (pielikumā).
3. Konkursa uzvarētājam piešķirt medaļu un naudas balvu 3000 (trīs tūkstoši) *euro.*
4. Pilnvarot Jelgavas pilsētas pašvaldības iestādi “Ģ. Eliasa Jelgavas vēstures un mākslas muzejs” organizēt Konkursu.
5. Jelgavas pilsētas pašvaldības iestādei “Ģ. Eliasa Jelgavas vēstures un mākslas muzejs” iekļaut budžetā naudas līdzekļus Konkursa finansēšanai.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas lietvede – arhīviste kancelejā Ž.Memena

2017.gada 27.aprīlī